**VRAE UIT VRAESTELLE (2012 – 2015)**

|  |  |  |
| --- | --- | --- |
| **1: OPSTELVRAAG** | |  |
|  | |  |
| Lees die onderstaande gedig en beantwoord dan die vrae wat volg. | |  |
|  | |  |
| **Die huis luister – Daniel Hugo** | |  |
|  | |  |
| 1  2  3  4  5  6  7  8  9  10  11  12  13  14 | my kamers is hol soos ŉ binne-oor  ek hoor hoe die bewoners roesemoes  liefde maak, verwyt, mekaar vertroos, skoor  soek met die goor hede, nooit tevrede  aanhou kibbel oor kon en sou en moes  luister, ek bewaar julle verlede  my fondamente kraak onder die las  my plafonne raak voos van die eggo’s  te veel vloeke laat my pleisterwerk bars  jare se trane laat my rame roes  so word ons saam verweer deur dit wat was  my dakplate en julle gebede  fluister en knal al hoe harder om hulp  ongehoord in elke nag se oorskulp  [Uit: *Dooiemansdeur*, 1991] |  |
|  | |  |
| Benoem die beeldspraak in die titel en bespreek in ŉ opstel van 250–300 woorde die doeltreffendheid van die volgehoue gebruik daarvan in die gedig. Lewer kommentaar oor die progressie in die gedig en die aansluiting tussen die tema en die bundeltitel. | |  |
|  | | [10] |

**KONTEKSTUELE VRAE**

|  |  |  |  |
| --- | --- | --- | --- |
| 3.1 | Herlees versreël 1. | | |
| 3.1.1 | | Benoem die beeldspraak in dié versreël. | (1) |
| 3.1.2 | | Wat is die funksie van die beeldspraak wat jy in versreël 1 geïdentifiseer het? | (1) |
| 3.2 | | Hoe word die negatiwiteit in die eerste strofe beklemtoon? | (1) |
| 3.3 | | Haal ’n frase uit strofe 1 aan wat op nimmereindigende verwyte dui. | (1) |
| 3.4 | | Watter stylmiddel ondersteun hierdie nimmereindigende verwyte in strofe 1? | (1) |
| 3.5 | | Watter woord in strofe 2 sluit aan by hierdie nimmereindigende verwyte? | (1) |
| 3.6 | | In strofe 3 blyk dit dat die mens tog steeds na ’n beter toekoms hunker. | |
| Bewys hierdie stelling deur DRIE opeenvolgende woorde aan te haal. | | | (1) |
| 3.7 | | Skryf die kontras neer wat in strofe 3 voorkom. | (1) |
| 3.8 | | Wat sal jou gemotiveerde raad vir hierdie huismense wees? | (2) |
| [10] | | | |

**-2-**

|  |  |
| --- | --- |
| **2: KONTEKSVRAAG ŉ tipe epistemologie van water** | |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25 | Die hemel was somber suf van die gietende reën  skeef gearseer, gebuig deur windstrome ...  Dit was getint in vuur se kleure voortgebring uit  bliksemskigte  wat die wolke gereep en verfladder het, die fakkels  waarvan die groot waters oor die oorspoelde valleie  geslaan en oopgekloof het, en waar dié ontbloot is  het die omgebuigde boomkruine sigbaar geword in die  dieptes ...  dat jy daar kon sien saamgewriemel op die baie bergspitse  allerlei diere die marmotjies die girafs die skuifelende reptiele  oplaas getem met die peupel mans en vroue wat boontoe  gevlug het met kind en kraai. En die landerye  onder water se brandertoppe was besaai van tafels,  katels, arke, balies, kosyne, stompe, karavane, vrieskaste,  kateders, kroegtoonbanke en ŉ flottielje vlotte  saamgeflans in nood en vrees vir die dood  (so glibberig, so log), waarop ŉ norring vare en moere met  kroos  kon hurk terwyl hulle arpeggio’s eoniese krete  en verwyte en jammerklagte uiter, lamgeslaan  deur die wind se woede wat die waters laat rol  laat rol laat rol het ... tesame met die glinsterende  groen lyke van die verdrinktes, ŉ mompeling  van dooie vleis weer en weer en weer ...  [Uit: *Die ongedanste dans,* 2005] |

**2A**

|  |  |  |
| --- | --- | --- |
| 2.1 | Toon aan hoe die titel by die inhoud van die gedig aansluit. | (1) |
| 2.2 | Identifiseer die woorde wat aandui dat die reën skuins val as gevolg van die sterk wind. | (1) |
| 2.3 | Lees weer reël 8. | |
| 2.3.1 | Watter atmosfeer heers in dié versreël? | (1) |
| 2.3.2 | Hoe verkry die digter hierdie atmosfeer? | (1) |
| 2.4 | Die spreker maak van uiters beskrywende woorde gebruik. | |
| 2.4.1 | Wat wou die skrywer met die woord *saamgeflans* in reël 17 bereik? | (1) |
| 2.4.2 | Verduidelik die gebruik van die woord *arpeggio’s* in reël 20? | (1) |
| 2.5 | Toon aan hoe die woord *eoniese* (reël 20) die leser se ervaring van die mense op die vlotte beïnvloed? | (1) |
| 2.6 | Verduidelik die personifikasie in:  “*lamgeslaan/deur die wind se woede wat die waters laat rol laat rol laat rol het”* (reël 21/22) | (1) |

-3-

|  |  |  |
| --- | --- | --- |
| 2.7 | Motiveer of die funksionaliteit van die leestekengebruik in reël 23 en reël 25 verskil. | (1) |
| 2.8 | Motiveer waarom jy ook die woorde *“ŉ mompeling van dooie vleis weer en weer en weer …”* as die slotwoorde sou gebruik. | (1) |

**2B**

2.1 Sê in jou eie woorde waaroor die eerste twee reëls in die gedig handel. (1)

2.2 In reël 4 gebruik die spreker die beeld “die fakkels”. Benoem die

beeldspraak. (1)

2.3 Dink jy dat die woorde wat die spreker in reël 4–6 (“fakkels waarvan ...

ontbloot is”) gebruik, effektief tot die tema van die gedig bydra? Motiveer jou

antwoord. (2)

2.4 Verduidelik die ironie in reël 11–12: “En die landerye onder water se

brandertoppe was besaai van tafels, ...” (2)

2.5 Haal ’n woord uit reël 11–15 aan wat by die stemming van die gedig pas. (1)

2.6 Op watter wyse sluit die woord “arke” (reël 13) by die titel aan? (1)

2.7 Gee die funksie van die parentese in reël 16. (1)

2.8 Waarom is ’n ellips in reël 20 gebruik? (1)

**[10**

**2C**

In “’n tipe epistemologie van water” word ’n vloed beskryf.

Bespreek hierdie stelling in ’n literêre opstel van 250–300 woorde en verwys in jou antwoord na die titel wat by die gediginhoud aansluit, die atmosfeer wat in die gedig heers en hoe die woordgebruik in die gedig tot die beskrywing van die vloed bydra.

**2D**

|  |  |  |  |
| --- | --- | --- | --- |
| 2.1 | Watter verwagting ten opsigte van die gediginhoud word deur die titel geskep? Voldoen die gediginhoud aan hierdie verwagting? Motiveer jou antwoord deur na die gedig te verwys. |  | (2) |
|  |  |  |  |
| 2.2 | Dink jy dat “gereep” (versreël 4) ’n gepaste woord is om die uitwerking van die weerligstrale te verwoord? Motiveer jou antwoord. |  | (1) |
|  |  |  |  |
| 2.3 | Benoem die beeldspraak in versreël 19. Hoe sluit dié beeld by die tema van die gedig aan? |  | (2) |
|  |  |  |  |

-4-

|  |  |  |  |
| --- | --- | --- | --- |
| 2.4 | Hoekom sal die gebruik van ’n vrye vers gepas vir hierdie gedig wees? |  | (1) |
|  |  |  |  |
| 2.5 | Watter woorde gebruik die spreker om die herhaling van gebeure (sikliese gang) in die gedig aan te toon? |  | (1) |
|  |  |  |  |
| 2.6 | Die gedig bestaan uit drie sinne. Skryf die inhoud van dié sinne in jou eie woorde. |  | (3) |
|  |  |  | **[10]** |

**3: KONTEKSTUELE VRAAG: Kwatryne**

**10**

1 Agter die skerms, lank reeds gegrimeer

2 aanskou ek die verhoog se glans en kleur

3 en wag dat u my toelaat om oplaas

4 my rol te gaan vertolk, O Regisseur.

**11**

1 As daar applous was vir die laaste maal

2 en U die décor moeg na onder haal,

3 sal U vir ordt ons kostuums uittrek

4 volgens ons moeite en geduld betaal?

**12**

1 In hierdie klug vergeet soms ’n akteur

2 heel onverwags sy ord en loer versteur

3 na die coulisses links en regs

4 maar geen souffleur se stem dring tot hom deur.

**13**

1 Ofskoon die saal se ligte nie meer brand

2 vra menigeen aan die verhoog se kant

3 nog steeds: Is ek van hierdie klug die held

4 of teen die agterdoek ’n figurant?

[Uit: *Die verlate tuin*, 1954]

**3A**

3.1 Noem die ooreenkoms ten opsigte van die inhoud tussen kwatryn 10, 11, 12

en 13. (1)

3.2 Watter ord in kwatryn 10 dui aan dat die spreker nie deel van die toneel is

wat voor hom/haar afspeel nie? (1)

3.3 Waarom is dit korrek om te sê dat die spreker in kwatryn 10 wel ’n speelbeurt

gaan kry? (1)

3.4 Wat suggereer die ord “toelaat” in kwatryn 10? (1)

3.5 Noem die beeldspraak wat in kwatryn 11 voorkom. (1)

3.6 Met watter ord uit kwatryn 11 suggereer die spreker ’n voorwaarde? (1)

-5-

3.7 Herlees kwatryn 12, reël 4.

Tot watter gevolgtrekking ten opsigte van die lewe kom jy? (1)

3.8 Op watter manier word die kernvraag in kwatryn 13 uitgelig? (1)

3.9 Dink jy die tema van die gedig is aktueel? Motiveer jou antwoord. (2)

**[10]**

**3B**

4.1 Haal enige woord uit kwatryn *10* aan wat daarop dui dat die gedig se inhoud

vanuit die toneelwêreld ontstaan het. (1)

4.2 Watter woord gebruik die spreker in kwatryn *11* om die verwagting wat sy van

die gehoor het, te verduidelik? (1)

4.3 Skryf ’n woord uit kwatryn *12* neer wat daarop dui dat die spreker die lewe en

die reëls waarvolgens ’n mens behoort te leef, nie baie ernstig opneem nie. (1)

4.4 Noem die stylfiguur wat in kwatryn *12*, reël 1 aangetref word. (1)

4.5 Kies die korrekte antwoord uit die keuses hieronder. Skryf slegs die

vraagnommer (4.5) en die letter (A–D) in die ANTWOORDEBOEK neer.

Die *souffleur* (kwatryn *12*) se funksie is om ...

A die spreker se speelruimte weg te neem.

B vir die spreker riglyne vir die lewe te gee.

C die spelleier vir die lewe te wees.

D die spreker se masker af te haal. (1)

4.6 Waar vind die wending in kwatryn *13* plaas? (1)

4.7 Wat wil die spreker eintlik met die eerste deel van die retoriese vraag in

kwatryn *13* vra? Skryf dit in jou EIE woorde neer. (1)

4.8 Wat is die funksie van die herhalende aaba-rympatroon in kwatryn *13*? (1)

4.9 Hoekom dink jy bestaan die indruk by die spreker dat die lewe soms

toneelspel is? (2)

**[10]**

**3C**

|  |  |  |  |  |  |  |  |
| --- | --- | --- | --- | --- | --- | --- | --- |
| 3.1 | Noem die eienskappe van die *Persiese kwatryn* wat hier duidelik na vore kom. | | |  | | (2) | |
|  |  | | |  | |  | |
| 3.2 | Herlees Kwatryn 10 | | |  | |  | |
|  |  |  |  | |  | |

-6-

|  |  |  |  |  |  |  |
| --- | --- | --- | --- | --- | --- | --- |
|  | 3.2.1 | Watter emosie word deur die oorheersende g-alliterasie beklemtoon? |  | | (1) | |
|  |  |  |  | |  | |
|  | 3.2.2 | By watter woord in hierdie kwatryn sluit dié emosie aan? |  | | (1) | |
|  |  | | |  | |  | |
| 3.3 | Herlees Kwatryn 11 | | |  | |  | |
|  |  | | |  | |  | |
|  | Sê in jou eie woorde watter lewensvraag word hier aangespreek; verduidelik of die stylfiguur funksioneel aangewend word vir die uitheffing van hierdie vraag en motiveer jou standpunt rondom hierdie vraag. | | |  | | (3) | |
|  |  |  |  | |  | |
| 3.4 | Herlees Kwatryn 12 | | |  | |  | |
|  |  | | |  | |  | |
|  | Benoem die stylfiguur wat in reël 9 voorkom. | | |  | | (1) | |
| 3.5 | Herlees Kwatryn 13 | | |  | |  | |
|  |  | | |  | |  | |
|  | Om watter rede sou ons kon sê die mens se lewensloop begin in reël 13? | | |  | | (1) | |
|  |  | | |  | |  | |
| 3.6 | Spreek jou uit oor die geslaagdheid van die volgehoue metafoor in die gedig. | | |  | | (1) | |
|  |  | | |  | | [10] | |

|  |  |
| --- | --- |
| **4: KONTEKSVRAAG Een sprong vir...** | |
| 1  2  3  4  5  6  7  8  9  10  11  12  13  14  15  16  17  18  19  20 | Jy wil weet  waarom herstel ek nie-  want jy het my die maan,  sterre en uitspansel beloof.  Jy stuur my na die maan  en á la Neil Armstrong beweeg  ek in die lugdrukvrye atmosfeer,  karteer die kraters, die stil verwoesting  wat jy saai, plant 'n vlaggie van rekapitulasie  (dis verby, dis verby, dis ...) op die klein silw'rige planeet.  Danksy die verbinding tussen my en die lugskip van glas  genaamd poësie, keer ek weer terug na die aarde,  wys my foto's vir diegene wat wil sien,  neem stukkies maankors saam  en weet ná maande  die maan is hiér.  Jy wil weet  waarom vergeet ek nie –  omdat ek weet die maan  is beslis nie van kaas.  [Uit: *Kriptonemie:* 1989] |

-7-

**4A**

|  |  |  |
| --- | --- | --- |
| 4.1 | Wie word in die gedig aangespreek? | (1) |
| 4.2 | Motiveer waarom juis die **maan** en Neil Armstrong se **maan**landing gebruik word om ŉ gebroke verhouding te simboliseer? | (1) |
| 4.3 | Watter TWEE stylfigure in strofe 2 beklemtoon die beëindiging van die verhouding? | (2) |
| 4.4 | In strofe 2 word ŉ wetenskaplike fout deur die digter begaan. | |
| 4.4.1 | Watter fout begaan die digter? | (1) |
| 4.4.2 | Watter doel dien hierdie fout in die gedig? | (1) |
| 4.5 | Bepaal die verband tussen die “foto’s” en die “maankors”? | (1) |
| 4.6 | Watter eienskap word aan die poësie gegee deur dit met ŉ “lugskip van glas” te vergelyk (reël 11 en 12)? | (1) |
| 4.7 | Watter TWEE opeenvolgende woorde dui aan dat dit lank geneem het om die seerkry te verwerk? | (1) |
| 4.8 | Verduidelik hoe die tipografie en die hele gedagte rondom Neil Armstrong se maanlanding by mekaar aansluit. | (1) |
| **[10]** | | |

**4B**

|  |  |  |  |  |  |
| --- | --- | --- | --- | --- | --- |
| 2.1 | Wat word ’n strofe bestaande uit vier versreëls genoem? | | | (1) | |
| 2.2 | Haal ’n versreël uit strofe 1 aan om te bewys dat ’n gesprek in die gedig plaasvind. | | | (1) | |
| 2.3 | Watter woord uit strofe 1 lei die rede vir die gebroke verhouding in? | | | (1) | |
| 2.4 | Benoem die stylfiguur in versreël 3–4, gee die geïmpliseerde betekenis daarvan en noem hoe versreël 19–20 by dié betekenis aansluit. | | | (3) | |
| 2.5 | Haal die versreël uit strofe 3 aan wat dui op die insig waartoe die spreker gekom het. | | (1) | | |
| 2.6 | | Herlees versreël 17–20. | | | |
| Watter emosie ervaar die spreker in bogenoemde versreëls? | | | | | (1) |
| 2.7 | | Dra die uiterlDra die uiterlike vorm van die gedig tot die gediginhoud by? Motiveer jou antwoord en bewys dié antwoord met ’n aanhaling uit versreël 1–6. | | | (2) |
| **[10]** | | | | | |

|  |  |  |
| --- | --- | --- |
| **5: KONTEKSTUELE VRAAG “last grave at dimbaza”** | | |
|  | | |
| 1 | beauty douglas was born | |
| 2 | op ’n wintersnag so all forlorn | |
| 3 | omring deur die sterre se liggies | |
| 4 | en koerante kaal klip | |
| 5 | en nuuskierige hande | |
| 6 | en tien ander gesiggies | |
| 7 | a ’n dogter oplaas ’n dogter | |
| 8 | om beeste te kry om die wêreld | |
| 9 | te wei a dis lekker | |
| 10 | om ’n vader te is te is | |
| 11 | die ma het ’n briefie geskryf | |
| 12 | aan haar man op die myne | |
| 13 | om te sê van die kind en te vra van die geld | |
| 14 | want dit was sy kind die dogter | |
| 15 | was syne om te sê: o my man | |
| 16 | o my man ek het beeste gebaar | |
| 17 | op ’n wintersnag so all forlorn | |
| 18 | met die sterre soos goud en die mielies klaar | |
| 19 | beauty douglas your daughter was born | |
| 20 | sy hart het oopgeskiet tussen lae klip | |
| 21 | opgeskiet boontoe en oopgevou | |
| 22 | in ’n laatnagbrief: my vrou | |
| 23 | my vrou sê aan beauty douglas | |
| 24 | haar pa het haar lief. | |
| 25 | hy’t sy brief gepos met sy viersentseël | |
| 26 | ’n lugposbrief aan beauty douglas | |
| 27 | om te sê hy’t haar lief | |
| 28 | die adres was mnxesha | |
| 29 | oor kingwilliamstown kaap | |
| 30 | saans as hy sy moegheid streel |
| 31 | het hy gedroom van sy meisiekind |
| 32 | en op ’n sonskynmiddag twee maande later |
| 33 | het ’n brief uit mnxesha hom teruggevind: |
| 34 | “beauty douglas was born |
| 35 | she died” |
| [Uit: *skimmellig*, 1978] | |

**5 A**

|  |  |  |
| --- | --- | --- |
| In die gedig word ironie en kontras geslaagd aangewend.  Skryf ’n literêre opstel van 250–300 woorde waarin jy die stelling hierbo bespreek. |  | **[10]** |

**5B**

|  |  |  |
| --- | --- | --- |
| 4.1 | Hoekom word aanhalingstekens by die titel gebruik? | (1) |
|  |  |  |
| 4.2 | Bewys uit die gedig dat beauty douglas in primitiewe omstandighede gebore is. | (1) |
|  |  |  |
| 4.3 | Benoem die beeldspraak wat in versreël 6 aangetref word. | (1) |
|  |  |  |
| 4.4 | Waarom is die verwysing na beeste belangrik vir die kulturele agtergrond van beauty se ma? | (1) |
|  |  |  |
| 4.5 | Noem TWEE van die sake wat die ma in die brief aan haar man noem. | (2) |
|  |  |  |

-9-

|  |  |  |
| --- | --- | --- |
| 4.6 | Waarom is die gebruik van die frase *oopgeskiet tussen lae klip* (versreël 20), om die pa se vreugde te beskryf, funksioneel? | (1) |
|  |  |  |
| 4.7 | Haal die kontras aan wat in versreël 30–35 voorkom. | (1) |
|  |  |  |
| 4.8 | Lewer krities kommentaar oor die gebruik van Engels in hierdie gedig. | (2) |
| **[10]** | | |

**6.: BUSRIT IN DIE AAND - KONTEKSVRAAG**

1 Elk langs sy yl weerkaatsing in die ruit

2 sit hulle suf, met monde moeg gesluit,

3 die werkers van die stad wat huis toe gaan.

4 Skaduwee-skimme gly verby ... Dis laat

5 en lang ligvaandels wapper oor die straat

6 soos oor ’n dam die blinkpad na die maan.

7 Ons ploeg deur stormsee met ons kaperskuit:

8 die stuurman aan die wiel, die passasiers die buit

9 wat ons as slawe huis toe bring vanaand ...

10 Die vaartuig waggel afdraand, om die draai,

11 met skril gekners en skommelende swaai,

12 en hyg en skok en snork en swoeg opdraand

13 terwyl ons, soos twee kinders opgetoë,

14 mekaar toelag met glinsterende oë ...

15 Asof hul jammerlik hul lot kan raai

16 sit hul suf, met monde moeg gesluit,

17 elk langs sy yl weerkaatsing in die ruit,

18 die werkers van die stad wat huis toe gaan.

Uit: *Die stil avontuur*, 1939]

**6A**

2.1 Watter frase gebruik die spreker in strofe 1 om aan te dui dat die werkers nie

met mekaar praat nie? (1)

2.2 Watter tegniek wend die digter in strofe 1 aan om die passasiers in die bus te

beklemtoon? (1)

2.3 Kies die korrekte antwoord uit die keuses hieronder. Skryf slegs die

vraagnommer (2.3) en die letter (A–D) in die ANTWOORDEBOEK neer.

Die woord *Skaduwee-skimme* (reël 4) ...

-10-

A word hiperbolies gebruik

B is ’n voorbeeld van ’n vergelyking.

C is ’n voorbeeld van toutologie

D verbreek die vaste rympatroon. (1)

2.4 Haal ’n frase uit strofe 3 aan wat aandui dat die stadsmens nie oor ’n wil van

sy eie beskik nie. (1)

2.5 Met watter woord in strofe 3 hou die woord *laat* in strofe 2 verband? (1)

2.6 Hoe weet die leser dat die bus volgens strofe 4 sukkel om teen die steilte uit te

ry? (1)

2.7 Verduidelik hoe die rymskema die tema van die gedig ondersteun. (2)

2.8 Dink jy die spreker is regverdig in haar stereotipering van stadswerkers in ’n

bus op pad huis toe?Verduidelik jou antwoord. (2)

**6B**

|  |  |  |
| --- | --- | --- |
| 2.1 | Wat word die driereëlige strofes van hierdie gedig genoem? | (1) |
| 2.2 | Skryf versreël 4–5 neer en onderstreep die allitererende klanke. | (1) |
| 2.3 | Verduidelik die metafoor “stormsee” (reël 7). | (1) |
| 2.4 | Waarom word die passasiers as *slawe* (versreël 9) beskryf? | (1) |
| 2.5 | Wat is die funksie van die opeenhoping van *en* in versreël 11–12. | (1) |
| 2.6 | Na wie spesifiek verwys *ons* (versreël 13) en *hul* (versreël 15) onderskeidelik? | (2) |
| 2.7 | Wat word met die herhaling van ’n gedeelte van die eerste strofe in die laaste strofe bereik? | (1) |
| 2.8 | Is die persone in versreël 13–14 se handeling geloofwaardig teen die agtergrond van die tema van die gedig? Motiveer jou antwoord. | (2) |

**6C**

“Busrit in die aand” is ’n stemmingsvolle gedig.

Bespreek hierdie stelling in ’n opstel van 250–300 woorde deur te verwys hoe die stemming by die tema aansluit en hoe die woordgebruik tot die stemming bydra.

Motiveer of daar ’n sikliese gang in die gedig aangetref word

-11-

**6D**

|  |  |  |  |
| --- | --- | --- | --- |
| 2.1 | Herlees strofe 1. | |  |
|  |  | |  |
|  | Noem TWEE maniere waarop die afgesonderdheid en swye van die werkers beklemtoon word. | | (2) |
|  |  | |  |
| 2.2 | Om watter rede kommunikeer die werkers nie met mekaar nie? | | (1) |
|  |  | |  |
| 2.3 | Watter stemming word deur die reën geskep? | | (1) |
|  |  | |  |
| 2.4 | Herlees reël 4. | |  |
|  |  | |  |
|  | 2.4.1 | Benoem die halfrym wat voorkom. | (1) |
|  |  |  |  |
|  | 2.4.2 | Spreek jou uit oor die funksionaliteit van dié halfrym. | (1) |
|  |  | |  |
| 2.5 | Hoe word die sukkelende rit in die vierde tersine verstegnies uitgehef? | | (1) |
|  |  | |  |
| 2.6 | Watter implisiete kommentaar word op die werkers se huislike lewe gelewer? | | (1) |
|  |  | |  |
| 2.7 | Bespreek hoe die eindrym in die gedig die tema ondersteun | | (2) |
|  |  | | **[10]** |

**6E**

|  |  |  |  |
| --- | --- | --- | --- |
| 4.1 | Wat word ’n strofe wat uit drie versreëls bestaan, genoem? |  | (1) |

|  |  |  |  |
| --- | --- | --- | --- |
| 4.2 | Benoem die klankeffekte (halfrym) in versreël 2. Hoe ondersteun dié klankeffekte (halfrym) die gedigtema? |  | (2) |

|  |  |  |  |
| --- | --- | --- | --- |
| 4.3 | Benoem die beeldspraak in versreël 5–6. Omskryf die beeld wat geskep is in jou eie woorde. Gee ’n duidelike motivering waarom jy dié beeld as geslaagd sal beskou. |  | (3) |
|  |  |  |  |
| 4.4 | Herlees versreël 7–9. |  |  |
|  |  |  |  |
|  | Sal jy die gebruik van die woord “slawe” deur die spreker as geslaagd beskou? Motiveer jou antwoord. |  | (1) |
|  |  |  |  |
| 4.5 | Dink jy dat die verliefdes (versreël 13–14) ook deel is van “die werkers van die stad wat huis toe gaan”? Motiveer jou antwoord. |  | (1) |
|  |  |  |  |
| 4.6 | Versreël 16–18 is ’n herhaling van versreël 1–3. Waarom herhaal die spreker dié versreëls? |  | (2) |
|  |  |  | **[10]** |

**-12-**

|  |  |
| --- | --- |
| **7. DIE SKEDEL LAG AL HUIL DIE GESIG** | |
| 1 | Eendag sal ek, weet ek, die dood |
| 2 | met laggende skedel trotseer. Minstens |
| 3 | my sin vir humor sal ek behou. Maar |
| 4 | of ek soos oorlee mevrou Ples en soos |
| 5 | die bloubok van my geboorteland |
| 6 | ook ’n glaskas in ’n museum sal haal? |
| 7 | ’n Seldsame dier is die mens nou nie juis. |
| 8 | Tog, hoe slim tog is ons met ons |
| 9 | innerlike uurwerkvernuf, hoe sterk |
| 10 | die groot swaaiende hyskraangebare |
| 11 | waarmee ons wolkekrabbers reghoekig |
| 12 | neerplak in woon- en sakekomplekse. |
| 13 | Merkwaardig ons grabbelende navorsing |
| 14 | dwarsdeur dolomiet om ons arms diep |
| 15 | soos skagte te sink en die grys erts |
| 16 | te gryp en op te trek, te vergruis en te |
| 17 | veredel tot staaf op staaf korfagtig |
| 18 | gepakte kluise van belegging. A ja, |
| 19 | wonderbaarlik ons vermoë om weggooisand |
| 20 | tot vuurstof te verryk wat as ons wou |
| 21 | alles onherhaalbaar in allerlaaste oplaaiing |
| 22 | woes skoon kan laat ontbrand. |
| 23 | Ek sê mos die skedel lag |
| 24 | al huil en huil die gesig. |
| [Uit: *Van vergetelheid en van glans*, 1976] | |

**7A**

|  |  |  |
| --- | --- | --- |
| Die ironie in die gedig is veral geleë in die spanning tussen “vergetelheid” en “glans”. |  |  |
|  |  |  |
| Bespreek hierdie stelling in ’n opstel van 250–300 woorde. Lig jou antwoord toe met voorbeelde uit die gedig. |  |  |
|  |  | **[10]** |

**7B**

|  |  |  |
| --- | --- | --- |
| 2.1 | Haal die woord uit die titel aan wat die twee kante van die ironie skei. | (1) |
| 2.2 | Lees weer strofe 1. | |
| Noem TWEE sieninge wat die spreker met betrekking tot die mens huldig. | (2) |
| 2.3 | Hoe word die sekerheid van die skedel se einde in versreël 1–2 uitgehef? | (1) |

**-13-**

|  |  |  |
| --- | --- | --- |
| 2.4 | Waarna verwys *uurwerkvernuf* (versreël 9)? | (1) |
| 2.5 | Watter effek bereik die digter met die vooropplasing/voorplasing van *neerplak* (versreël 12)? | (1) |
| 2.6 | Wat is die funksie van die d-alliterasie in versreël 14? | (1) |
| 2.7 | Watter gevolg hou die mens se intellektuele vermoë volgens versreël 19–22 vir homself in? | (1) |
| 2.8 | Stem jy saam met die insig waartoe die spreker in versreël 23–24 kom? Motiveer jou antwoord. | (2) |
| **[10]** | | |

**7C**

|  |  |  |  |
| --- | --- | --- | --- |
| 3.1 | Waarna verwys die spreker met die gebruik van *skedel* in die titel? | (1) | |
| 3.2 | Haal ’n woord uit strofe 1 aan wat op sekerheid dui. | | (1) |
| 3.3 | Benoem die beeldspraak in versreël 10 en skryf die beeld waarby dit in strofe 2 aansluit, neer. | | (2) |
| 3.4 | Hoe verskil die houding van die spreker in versreël 13–18 van die houding in versreël 18–22? Motiveer uit versreël 18–22 dat hierdie veranderde houding regverdig is. | | (3) |
| 3.5 | Watter funksie verrig die herhaling van die titel in die slotstrofe? | | (1) |
| 3.6 | Watter mening huldig die spreker omtrent die mens? Stem jy saam met die spreker se siening oor mense? Motiveer jou antwoord. | | (2) |
| **[10]** | | | |

**7D**

|  |  |  |
| --- | --- | --- |
| Hierdie gedig se tema handel oor die mens se vernuf en eiewaan, maar ook oor die mens as verganklike wese.  Bespreek hierdie stelling in ’n opstel van 250–300 woorde. |  | **[10]** |

|  |  |
| --- | --- |
| ***8. Sonsverduistering*** | |
| 1  2  3  4  5  6  7  8  9  10  11  12  13  14 | Langsamerhand, geruisloos skuif die vlek  van skadu en verklein die sekelboog  van son tot dreigend swart die kol daar hoog  ŉ koue vreemde skemerte laat trek  wyd oor die vlakte waarvandaan, swygsaam,  ŉ vaal streep donkies met die kortste pad  oorhaastig stalwaarts swingel nog voordat  die skape blêr-blêr na die kraal toe gaan.  Oor gans die mensdom hang ŉ skaduwee  wat alle lig van God en Christus so  verduister Sy pad onsigbaar is,  En ons, aan hierdie duisternis gedwee,  het nie ŉ skaap se voorgevoel of glo  dat ons moet tydig Huiswaarts keer vir rus.  [Uit: *Uurglas,* 1995] |

**-14-**

**8A**

|  |  |  |
| --- | --- | --- |
| 4.1 | Dui die rympatroon van hierdie gedig aan. | (1) |
|  |  |  |
| 4.2 | Met watter gedigsoort het ons hier te make? | (1) |
|  |  |  |
| 4.3 | Verduidelik die kontras wat in die titel voorkom. | (2) |
|  |  |  |
| 4.4 | Van watter stylfiguur maak die skrywer gebruik om die ononderbroke beweging van die maan te beklemtoon? | (1) |
|  |  |  |
| 4.5 | Dink jy die gebruik van enige ander dier as die donkie (reël 6) en skape (reël 8), sou so effektief gewees het? Motiveer jou antwoord. | (2) |
|  |  |  |
| 4.6 | Watter invloed sou die weglating van die punt in reël 8 hê? | (1) |
|  |  |  |
| 4.7 | Waarvan is die skaduwee (reël 9) simbolies? | (1) |
|  |  |  |
| 4.8 | Verduidelik die progressie in die sekstet. | (1) |
|  |  | (10) |
|  |  |  |

**8B**

Bespreek die sonnet, *Sonsverduistering*, in ŉ opstel van 250 – 300 woorde.

Noem hoe die innerlike bou by die uiterlike bou aansluit en bespreek die funksionaliteit van die ooreenkomste wat in die oktaaf en sestet aangetref word.

**8C**

4.1 Noem die kontras wat in die titel van die gedig opgesluit lê. (1)

4.2 Reël 1 van die gedig het ’n trae gang en ’n somber stemming. Waaraan skryf

jy dit toe? (1)

4.3 Die sonsverduistering beïnvloed, volgens reël 1–8, die donkies en skape.

4.3.1 Haal die woord uit reël 3 én die woord uit reël 4 aan wat die diere se oorhaastige vlug kraal toe die beste motiveer. (2)

4.3.2 Waarom is die woord “swingel” (reël 7) ’n goeie woordkeuse in die konteks

van hierdie gedig? (1)

4.4 Watter bydrae lewer die inversie (omgekeerde woordorde) in reël 9 tot die

inhoud van dié reël? (1)

4.5 Waarom, na jou mening, verskil die rymskema in die laaste ses reëls van dié

in die eerste agt reëls? (1)

4.6 Herlees reël 12. Waarvan beskuldig die spreker die mensdom in hierdie

betrokke reël? (1)

4.7 Waarin lê die geslaagdheid al dan nie van hierdie gedig? Motiveer jou

antwoord. (2)

**8D**

|  |  |  |  |
| --- | --- | --- | --- |
| 2.1 | Benoem die klankeffekte wat in versreël 1–4 voorkom. | | (3) |
| 2.2 | Haal ’n woord uit reël 3 aan wat by die somber stemming wat in die gedig heers, pas. | (1) | |
| 2.3 | Die woordkeuse *swingel* (versreël 7) word gepas in die gedig gebruik. Motiveer hierdie stelling. | (1) | |
| 2.4 | Benoem die stylfiguur in versreël 8. Haal die woord uit reël 1 aan wat met dié stylfiguur kontrasteer. | (2) | |
| 2.5 | Op watter wyse verskil die dier se optrede tydens gevaar van dié van die mens in die gedig? | (2) | |
| 2.6 | Stem jy saam dat daar ook sonsverduisteringe in die mens se lewe kan voorkom? Motiveer jou antwoord. | (1) | |
| [10] | | | |

|  |  |
| --- | --- |
| **9. *STAAT*** | |
| 1  2  3  4  5  6  7  8  9  10  11  12 | jare nou al  sit roerloos wit  ŉ krap in die gaterige wal  roer ŉ steeltjiesoog  met tye  waaksaam omhoog  niemand sal ooit  met sekerheid kan sê  of ŉ droë dood ook in hom lê  maar wanneer en hoé  het die swart mierbataljon  dié parate pantser binnegekom?  [Uit: *As Hy weer kom*, 1975] |

**9A**

|  |  |  |
| --- | --- | --- |
| 2.1 | Wat word die drie reëlige strofes van die gedig genoem? | (1) |
| 2.2 | Verduidelik waarom die gebruik van dié soort strofes hier so effektief is. | (1) |
| 2.3 | Verduidelik die gebruik van die inversie in strofe 1. | (1) |
| 2.4 | Waarvan is die “*krap”*, ŉ metafoor? | (1) |
| 2.5 | Waarom is hierdie beeld so geslaagd? | (1) |
| 2.6 | Verduidelik hoe die woord *“ook”* in reël 9, die betekenis beïnvloed. | (1) |
| 2.7 | Waarin lê die ironie in die woorde, “*parate pantser”*? | (2) |
| 2.8 | Dink jy die inhoud en titel pas bymekaar? Motiveer jou antwoord. | (2) |

**9B**

|  |  |  |
| --- | --- | --- |
| 3.1 | Watter tipe gedig is 'staat'? | (1) |
| 3.2 | Watter tegniek gebruik die digter om spanning in die eerste strofe te skep en hoe wend die digter dié tegniek aan? | (2) |
| 3.3 | Hoekom is die krap se latere dood ironies? | (1) |
| 3.4 | Wat is die geïmpliseerde betekenis van die krap wat in die *gaterige wal* (versreël 3) sit? | (1) |
| 3.5 | Skryf die frases in strofes 1 en 2 wat op progressie dui, neer. | (1) |
| 3.6 | Hoe word die dood in versreël 7–9 beklemtoon. | (1) |
| 3.7 | Wat is die funksie van die retoriese vraag in versreël 10–12? | (1) |
| 3.8 | Hoekom sou jy hierdie gedig as relevant vir ENIGE staat beskou? | (2) |

**9C**

|  |  |  |
| --- | --- | --- |
| 4.1 | Wat word die driereëlige strofes genoem? | (1) |
| 4.2 | Herlees die titel. | |
| 4.2.1 | Waarna verwys die titel? | (1) |
| 4.2.2 | Waaraan word die *staat* metafories gelykgestel? Dink jy dat die metafoor doeltreffend in die gedig aangewend word? Motiveer jou antwoord. | (2) |
| 4.3 | Gee redes waarom versreël 4–6 en versreël 10–12 in vergelyking met die res van die gedig ironies is en haal ’n frase uit reël 10–12 aan wat by dié ironie aansluit. | (3) |
| 4.4 | Gee EEN bewys dat hierdie gedig ’n vrye vers is. | (1) |
| 4.5 | Watter waarskuwing word in die gedig geïmpliseer? Sê waarom jy dink dat hierdie waarskuwing ter harte geneem moet word. | (2) |
| **[10]** | | |

**9D**

|  |  |  |  |
| --- | --- | --- | --- |
| 2.1 | Herlees strofe 1 |  |  |
|  |  |  |  |
|  | Skryf ’n woord wat op stagnasie dui neer. |  | (1) |
|  |  |  |  |

-17-

|  |  |  |  |
| --- | --- | --- | --- |
| 2.2 | Wat was die gevolg van hierdie stagnasie? |  | (1) |
|  |  |  |  |
| 2.3 | Verduidelik die eksplisiete en implisiete betekenis van “*gaterige wal”* |  | (3) |
|  |  |  |  |
| 2.4 | Verduidelik op watter manier verskil strofe 2 se bou van die res en verduidelik die funksionaliteit hiervan. |  | (2) |
|  |  |  |  |
| 2.5 | Herlees reëls 7 en 9 |  |  |
|  |  |  |  |
|  | Motiveer waarom dit korrek is om te sê *niemand* en *ook* hou verband met mekaar. |  | (1) |
|  |  |  |  |
| 2.6 | Op watter wyse word die paraatheid van die staat beklemtoon? |  | (1) |
|  |  |  |  |
| 2.7 | Waarom is die gebruik van die woord *staat* baie meer effektief as enige ander sinoniem? |  | (1) |

|  |  |
| --- | --- |
| **10: Safari** | |
|  | |
| 1 | Niks |
| 2 | staan |
| 3 | stil – |
| 4 | alles |
| 5 | kry |
| 6 | voete, |
| 7 | beweeg |
| 8 | in |
| 9 | lang |
| 10 | stoete: |
| 11 | grassteeltjies, |
| 12 | kosyne, |
| 13 | stede |
| 14 | en |
| 15 | treine; |
| 16 | oor |
| 17 | Saharas |
| 18 | en |
| 19 | savannes |
| 20 | die |
| 21 | optog |
| 22 | van |
| 23 | alle |
| 24 | paaie |
| 25 | oor |
| 26 | die |
| 27 | wêreldrond |
| 28 | na |
| 29 | die |
| 30 | gaatjie |
| 31 | in |
| 32 | die |
| 33 | grond |
| 34 | o |
| [Uit: *Kuns-mis*, 1964] | |

-18-

|  |  |
| --- | --- |
| Die gedig *Safari* is ’n gedig waar die tipografie ’n belangrike rol speel. Bespreek hierdie stelling in ’n opstel van 250–300 woorde. Verwys in jou antwoord na die volgende: | |
| • Die soort gedig (1 feit) | |
| • Die tema van dié gedig en hoe die titel by die tema aansluit (2 feite) | |
| • Hoe die tipografie die tema van die gedig ondersteun (3 gemotiveerde feite) | |
| • Jou mening oor die geslaagdheid van dié tipografie van die gedig (1 gemotiveerde feit) | **[10]** |

**10B**

|  |  |  |
| --- | --- | --- |
| 4.1 | Hoe sluit die woordkeuse in versreël 1 by versreël 34 aan? | (1) |
| 4.2 | Hoe verskil die woorde, *alles kry voete,* in die gedig van die idiomatiese betekenis? | (2) |
| 4.3 | Waarom is die bou van die gedig funksioneel? | (1) |
| 4.4 | Watter halfrym kom in die eerste vier versreëls voor? | (1) |
| 4.5 | Benoem die stylfiguur wat in versreël 30 voorkom en verduidelik wat dit in konteks beteken. | (2) |
| 4.6 | Wat is die tema van die gedig? | (1) |
| 4.7 | Kan jy jou identifiseer met die stelling dat die lewenspad oor Saharas en savannas loop? Motiveer jou antwoord. | (2) |
| **[10]** | | | |

**10C**

|  |  |  |  |
| --- | --- | --- | --- |
| 3.1 | Waarom word *Safari* as ŉ vormdig beskou? | | (1) |
|  |  | |  |
| 3.2 | Herlees reël 1–6. | |  |
|  |  | |  |
|  | Op watter wyse word die kontras in hierdie versreëls beklemtoon? | | (1) |
|  |  | |  |
| 3.3 | Herlees reël 6 en 10. | |  |
|  |  | |  |
|  | Bespreek die funksionaliteit van die rym. | | (1) |
|  |  | |  |
| 3.4 | Herlees reël 16–19. | |  |
|  |  | |  |
|  | Wat impliseer hierdie versreëls rondom die *Safari*? | | (1) |
| 3.5 | Herlees reël 27. | |  |
|  |  | |  |
|  | 3.5.1 | Hoe sluit hierdie versreël by versreël 34 aan? | (1) |
|  |  |  |  |
|  | 3.5.2 | Noem TWEE geϊmpliseerde betekenisse van dié versreël. | (2) |
|  |  | |  |
| 3.6 | Spreek jou uit oor die gebruik van die bepaalde lidwoord in reël 29. | | (1) |
|  |  | |  |
| 3.7 | Op watter wyse word reël 30 beklemtoon? | | (1) |

-19-

|  |  |  |
| --- | --- | --- |
|  |  |  |
| 3.8 | Wat is die tema van die gedig? | (1) |
|  |  | **[10]** |

|  |  |
| --- | --- |
| **11: Vroegherfs** | |
|  | |
| 1 | Die jaar word ryp in goue akkerblare, |
| 2 | in wingerd wat verbruin, en witter lug |
| 3 | wat daglank van die nuwe wind en klare |
| 4 | son deurspoel word; elke blom word vrug, |
| 5 | tot selfs die traagstes; en die eerste blare val |
| 6 | so stilweg in die rook-vaal bos en laan, |
| 7 | dat die takke van die lang populiere al |
| 8 | teen elke ligte môre witter staan. |
| 9 | O Heer, laat hierdie dae heilig word: |
| 10 | laat alles val wat pronk en sieraad was |
| 11 | of enkel jeug, en vér was van die pyn; |
| 12 | laat ryp word, Heer, laat U wind waai, laat stort |
| 13 | my waan, tot al die hoogheid eindelik vas |
| 14 | en nakend uit my teerder jeug verskyn. |
| [Uit: *Die halwe kring*, 1937] | |

**11A**

|  |  |  |
| --- | --- | --- |
| 3.1 | Haal ’n frase uit versreël 1–4 aan wat aansluit by die verwagting wat die titel skep. | (1) |
| 3.2 | Wat wil die spreker vir ons sê met die woorde *elke blom word vrug* (versreël 4) en hoe sluit dit by die tema aan? | (2) |
| 3.3 | Skryf een woord uit versreël 5–8 neer wat op stadig/onwillig dui. | (1) |
| 3.4 | Haal ’n frase uit die oktaaf aan wat by die stropingsproses van die natuur aansluit. | (1) |
| 3.5 | Waarom is die gebruik van die dubbelpunt in versreël 9 funksioneel? | (1) | |
| 3.6 | In versreël 12–13 kom ’n metafoor voor. Verduidelik die funksie daarvan. | (1) | |
| 3.7 | Wat word versreël 9–14 in ’n sonnet genoem? | (1) | |
| 3.8 | Motiveer of die oktaaf (versreël 1–8) effektief in versreël 9–14 toegepas word. | (2) | |
| **[10]** | | | |

**11 B**

Bespreek die sonnet, *Vroegherfs*, in ’n opstel van 250–300 woorde deur aandag te gee

aan die volgende:

• Die INNERLIKE bou van hierdie gedig (TWEE feite)

• Die tweeledige stropingsproses wat hier ter sprake is (TWEE gemotiveerde feite)

• Hoe leestekens tot die skep van betekenis bydra (DRIE gemotiveerde feite) **[10]**

-20-

**11C**

|  |  |  |  |
| --- | --- | --- | --- |
| 4.1 | Verduidelik die verband tussen die titel en die woord *word* inversreël 1. | | (2) |
|  |  | |  |
| 4.2 | Rypwording is een van die prosesse wat hier ter sprake is. Noem nog TWEE prosesse. | | (2) |
|  |  | |  |
| 4.3 | Bespreek die funksionaliteit van hierdie wordende dinge in die oktaaf. | | (1) |
|  |  | |  |
| 4.4 | Herlees reël 3. | |  |
|  |  |  |  |
|  | *Klare* in plaas van *helder* word ter wille van die rym gebruik. Gee nog ŉ rede vir die gebruik van *klare*. | | (1) |
|  |  |  |  |
| 4.5 | Herlees reël 5. | |  |
|  |  | |  |
|  | Waarna verwys *traagstes*? | | (1) |
|  |  | |  |
| 4.6 | Watter stemming heers vanaf reël 9? | | (1) |
|  |  | |  |
| 4.7 | Evalueer of suiwering en rypwording al by die spreker plaasgevind het. | | (2) |
|  |  | | **[10]** |

**11D**

|  |  |  |  |  |
| --- | --- | --- | --- | --- |
| 4.1 | | Herlees versreël 1–5. | | |
| 4.1.1 | | Skryf ’n frase neer wat op die onstuitbaarheid van die natuur dui. | | (1) |
| 4.1.2 | Watter frase dui op die letterlike stroping in die natuur? | | | (1) |
| 4.2 | Benoem die beeldspraak wat in versreël 4–5 voorkom. | | | (1) |
| 4.3 | Haal die woorde wat die wending/toepassing van die gedig inlui, aan. | | | (1) |
| 4.4 | | | In reël 1 gebruik die spreker die beeld van “goue akkerblare”. | |
| Skryf die woord in versreël 9–14 neer waarmee hierdie beeld skakel. | | | | (1) |
| 4.5 | | In versreël 12–13 kom omgekeerde woordorde voor. | | |
| 4.5.1 | | Wat is die funksie van die omgekeerde woordorde? | | (1) |
| 4.5.2 | | Watter invloed het die omgekeerde woordorde op die beskrywing van die stropingsproses? | | (1) |
| 4.6 | | Hierdie gedig is in 1937 geskryf, 77 jaar voor jou matriekjaar. | | |
| Wat is die boodskap van die gedig? Is dié boodskap relevant vir die tiener van 2014? Motiveer jou antwoord én skryf die boodskap neer wat jy vir die tieners van 2014 wil gee. | | (3) |
| **[10]** | | |

-21-

|  |  |
| --- | --- |
| **12. Nuus uit die binneland – Peter Blum**  *Vir Dirk Opperman* | |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32 | Soms in die winter as die reën sag stuif  op grasperke, dig en diep soos ŉ tapyt –  as hy die rotsige bergreeks wegskuif  agter ŉ misgordyn – as voor die ruit  popliere, eike en kastaiingbome  saamvloei, en ons versink in blaargroen drome  terwyl ons oor ŉ ou beskawing lees –  dan gryp die onwerklikheid ons met die loop  van waters wat kalmeer, en in die gees  vou grys en sat die graafskap Surrey oop.  Soms in ŉ najaarsdag se skemerty  stap ons in ŉ stil straatjie en gewaar  deur ŉ ou bolig, kunstig uitgesny  in vlegtende patroon van druif en blaar,  die lig van verre dae: Ons word gesluk  soos deur ŉ mond; die luiterse getik  van ŉ ou horlosie vervang ons ontstoke  harte se ritme in die kamerhoek,  en ons gestaltes kwyn tot stywe spoke  in die vernislaag van ŉ Delftse doek.  Maar as die bergwind so rukkerig waai  en tussen ons rondkrap soos ŉ stok  in ŉ miershoop – in die palms blaai  nes ŉ barbaar in ŉ keurige boek –  dan is ons rillend buite alle mure  wat ons opstapel in redelike ure  met doel en plan –  ruik ons droogte en brand, en gerug  van sprinkaan, aardbewing en oproer  op daardie skroeiende binnelandse lug  – dan, dan  weet ons op watter vasteland ons boer.  [Uit: *Steenbok tot Poolsee*, 1955] |

**12A**

|  |  |  |
| --- | --- | --- |
| 3.1 | Hoe het die s-alliterasie in die eerste vier reëls die stemming van die gedig beïnvloed? | (1) |
| 3.2 | Watter EEN van die aangehaalde gedeeltes/reëls uit strofe 1 vorm die kern van dié strofe? | |
| A | “as die reën sag stuif op grasperke” (reël 1/2) | |
| B | “as hy die rotsige bergreeks wegskuif” (reël 3) | |
| C | “en ons versink in blaargroen drome” (reël 6) | |
| D | “dan gryp die onwerklikheid ons” (reël 8) | (1) |

-22-

|  |  |  |
| --- | --- | --- |
| 3.3 | *ons versink in blaargroen drome* (reël 6) | |
| 3.3.1 | Watter beeldspraak kom hierin voor? | (1) |
| 3.3.2 | Verduidelik die beeldspraak in EEN volsin. | (1) |
| 3.4 | Verklaar die verwysing na *ou beskawing* (reël 7) deur die moontlike verband(e) daarvan met *die graafskap Surrey* (reël 10) en die *Delftse doek* (reël 20) aan te dui. | (2) |
| 3.5 | Watter wêreld roep die verteller met sy vergelykings in strofe 3 op? | (1) |
| 3.6 | Bespreek die funksionaliteit van die vergelyking in reël 22. | (1) |
| 3.7 | Toon die verband tussen die titel van die gedig en reël 32. | (1) |

**12 B**

|  |  |  |  |  |  |  |  |
| --- | --- | --- | --- | --- | --- | --- | --- |
| 3.1 | Herlees versreël 1. | | | | | | |
| 3.1.1 | | Skryf versreël 1 neer en onderstreep die allitererende klanke. | | | | | (1) |
| 3.1.2 | | Watter stemming word deur dié allitererende klanke versterk? Haal ’n woord uit versreël 6–10 aan wat by die stemming pas. | | | | | (2) |
| 3.2 | | Wat is die gevolg as die spreker in die reënerige toestande oor ’n ou beskawing lees? | | | | | (1) |
| 3.3 | | | 3.3.1  3.3.2 | | Wie is in die gedig aan die woord?  Haal ’n woord uit strofe 1 aan om jou antwoord in VRAAG 3.3.1 te bewys. | (1)  (1) | | |
| 3.4 | | Wat is die betekenis van die vergelyking in versreël 15–16? | | | | (1) | | |
| 3.5 | | | Benoem die beeldspraak wat die digter gebruik om die mense van Afrika te beskryf en motiveer of die gebruik daarvan geregverdig is. | | | (2) | | |
| 3.6 | | | | In versreël 31 word die aandagstreep geslaagd gebruik. Motiveer hierdie stelling. | | (1) | | |
| [10] | | | | | | | | |

**12C**

In die gedig 'Nuus uit die binneland' word van teenstellings gebruik gemaak om die droombeelde oor ander kontinente én die werklikheid van Afrika te beskryf.

Bespreek hierdie stelling in ’n opstel van 250–300 woorde

**12D**

|  |  |  |  |
| --- | --- | --- | --- |
| 3.1 | Herlees versreël 2. |  |  |
|  |  |  |  |
|  | Noem die halfrym (klankeffek) wat die vergelyking ondersteun. |  | (1) |
|  |  |  |  |
| 3.2 | Noem die funksie van die leesteken aan die einde van versreël 7. |  | (1) |
| 3.3 | In versreël 16 gebruik die spreker die woorde “luiterse getik”. Watter TWEE opeenvolgende woorde in strofe 2 staan in kontras daarmee? |  | (1) |
|  |  |  |  |
| 3.4 | Watter woord lui die wending in die gedig in? Skryf die frase neer wat die oplossing vir ons uitgelewerdheid aan Afrika se natuurelemente is. |  | (2) |

-23-

|  |  |  |  |
| --- | --- | --- | --- |
|  |  |  |  |
| 3.5 | In dié gedig maak die spreker van die uitsteltegniek gebruik. |  |  |
|  |  |  |  |
|  | Wat is die funksie daarvan? Hoe dra die uitsteltegniek by tot die verklaring van die titel en hoe ondersteun versreël 31 die uitsteltegniek? |  | (3) |
|  |  |  |  |
| 3.6 | Hierdie gedig word aan Dirk Opperman opgedra. |  |  |
|  |  |  |  |
|  | Wat wil die spreker deur die gedig vir Dirk Opperman sê? |  | (2) |
|  |  |  | [10] |